ચેતને શું બોલવું તે ના સમજાતા મૂંગા મૂંગા જ એની સામે જોતા જ એ બોલી, ‘કંદર્પ ઓફિસર હતો અને વીમો હતો એટલે અમારે જીવન નિર્વાહનો કોઈ પ્રશ્ન નથી… અમારે વતનમાં જમીન જાયદાદ પણ છે…’ ચેતન દુઃખ વ્યક્ત કરી કંઈ કામ હોય તો કહેજો કહેતા જવા માટે ઊભો થયો. એવી જ કામ્યા બોલી… તમને એક વાત મારે ખાસ કહેવી છે, એટલે તમને ઘરમાં બોલાવ્યા છે… હું રોજ સાંજે બની ઠનીને દરવાજા આગળ ઊભી રહું છું. એટલે તમને આૃર્ય થતું હશે ને? તો સાંભળો- કંદર્પને હું તે ઓફિસેથી આવે ત્યારે હું બની ઠનીને આવકારું એ ખૂબ ગમતું.